Extreu les principals categories d'aquest text:
Narcisa Freixas i Cruells (Sabadell, 13 de desembre de 1859 - Barcelona, 20 de desembre de 1926) va ser una compositora catalana –fonamentalment de cançons infantils– i pedagoga musical. Va començar a compondre als voltants del 1900. El 1908 fundà l'escola de música Cultura Musical Popular, on s'ensenyava solfeig, vocalització i danses populars. Aquesta escola originà una coral formada per nens i noies joves, que actuà en asils, hospitals i presons. El 1917 dictà un curset de pedagogia musical a Barcelona, que, a causa de l'èxit, hagué de repetir a la Biblioteca Nacional de Madrid (amb el títol Perfeccionamiento de los cantos de las escuelas). Durant un temps residí a la Garriga, on animà la vida intel·lectual local i, després d'anar-hi a prendre uns banys termals, un estiu va decidir de construir-s'hi una casa, que va encarregar a l'arquitecte Joaquim Raspall el 1912. Amb la seva assídua presència a la Garriga, diversos poetes i músics van visitar la població: Joan Maragall, Josep Carner, Josep Maria López-Picó, Rubén Darío, Felip Pedrell, Amadeu Vives, un fill de Wagner, Enric Granados… Precisament aquest últim hi anava amb tota la família i passava llargues temporades molt a prop de la casa de Narcisa Freixas. També va assistir a les seves tertúlies la pintora Lluïsa Vidal, amb qui van ser bones amigues. Publicà dos reculls de cançons infantils i un de cançons catalanes. Posà música a poesies de diversos autors, com Jaume Sabartés i d'altres –esmentats més avall–; compongué peces de teatre infantil, com Festa completa, La cova del mar i La Pastoreta, i fou autora de diverses sardanes, com les que apareixen al Llibre de les nines, les Cançons amoroses i les Cançons d’infants. La seva aportació en el camp de la pedagogia musical adreçada als infants fou precursora del moviment de renovació pedagògica musical que tindria lloc anys a venir. En reconeixement a la seva tasca pedagògica, a Madrid li concediren la creu d'Alfons XII, que Narcisa Freixas refusà al·legant que ja se sentia prou honorada amb l'afecte dels infants. També va rebre altres premis, un dels quals a la Segona Festa de la Música Catalana l'any 1905, i un altre als Jocs Florals de Girona el 1908. Era filla de Pere Freixas Sabater, escriptor, i estudià piano i solfeig amb Joan Pujol, pintura amb Modest Urgell i Inglada i escultura amb Torquat Tasso i Nadal. Participà en diverses exposicions col·lectives.
Narcisa Freixas i Cruells : artista_o_autor, Barcelona : Entitat_Geopolítica, Joaquim Raspall : artista_o_autor, Joan Maragall : artista_o_autor, Josep Carner : artista_o_autor, Josep Maria López-Picó : artista_o_autor, Rubén Darío : artista_o_autor, Felip Pedrell : artista_o_autor, Amadeu Vives : artista_o_autor, Wagner : artista_o_autor, Enric Granados : artista_o_autor, Narcisa Freixas : artista_o_autor, Lluïsa Vidal : artista_o_autor, Jaume Sabartés : artista_o_autor, Festa completa : música, La cova del mar : música, La Pastoreta : música, Llibre de les nines : música, Cançons amoroses : música, Cançons d’infants : música, Madrid : Entitat_Geopolítica, Segona Festa de la Música Catalana : esdeveniment, Jocs Florals : esdeveniment, Girona : Entitat_Geopolítica, Pere Freixas Sabater : artista_o_autor, Sabadell : Entitat_Geopolítica, escola de música Cultura Musical Popular : educació, Biblioteca Nacional de Madrid : edifici, la Garriga : Entitat_Geopolítica, Joan Pujol : artista_o_autor, Modest Urgell : artista_o_autor, Torquat Tasso i Nadal : artista_o_autor